Apatin
Apatin (serbia keeles Апатин, Apatin) on linn Serbias Vojvodinas Lääne-Bačka ringkonnas, Apatini valla keskus. Apatin asub Doonau vasakkaldal. Teisel pool jõge asub Horvaatia. Linna geograafilised koordinaadid on 45° 40' põhjalaiust ja 18° 59' idapikkust. Apatini linnas on (2002. aasta seisuga) 19 289 elanikku. Valla elanikest elab Apatinis üle poole. Nime Apatin kasutatakse ka saksa, ungari ja rumeenia keeles. See nimi tuleb vormist "Opaty", mille all Kalocza piiskop linna esimest korda 1011. aastal mainis.